Lav et referat af nedenstående tekst:

Tekst:
Konsekvenserne af Ruslands invasion breder sig som ringe i vandet. Energipriserne er steget til et niveau uden sidestykke i nyere tid, og det betyder, at det er blevet markant mere omkostningstungt at være fisker. Flere fiskere i landsleden har derfor lagt garnet på land, fordi det ganske enkelt ikke kan betale sig at sejle ud. Erhvervsminister Simon Kollerup er opmærksom på, at fiskerne lige nu befinder sig i en udfordrende situation, som risikerer at sætte fiskeerhvervets fremtid på spil. - Vi skal tage den her situation meget alvorligt. På vegne af regeringen vil vi forsøge at hjælpe fiskerne igennem denne svære situation med de værktøjer, vi har til rådighed. Vi skal have et fiskeri – også i fremtiden, siger Simon Kollerup. Forskellige værktøjer De stigende energipriser ramler sammen med skrumpende kvoter og et Brexit, som også har haft konsekvenser for fiskeerhvervet. Ifølge erhvervsministeren er der nu forskellige værktøjer, der kan tages i brug for at hjælpe fiskerne. - Vi har lavet en stor Brexit-aftale, hvor vi bruger to milliarder kroner på at hjælpe både fiskerne og andre følgeerhverv, siger Simon Kollerup. - Derudover kan vi hjælpe med nogle af de lån, som fiskere og andre virksomheder har taget under corona ved at lave en afdragsordning, så man kan afdrage i nogle små bidder. - I erhvervsministeriet har jeg selv vækstfonden og vores eksportkreditfond, hvor vi kan give statsgaranteret lån, så man kan komme igennem denne svære periode, uddyber han. Kan du garantere fiskerne, at der også er et fiskerierhverv om et år? - Jeg kan i hvert fald sige til fiskerne i Hanstholm og andre havne, at vi har set og hørt om de problemer, I fortæller om, og dem tager vi alvorligt. Vi har nogle værktøjer, som vi er klar til at bruge, afslutter han.

Referat:
På grund af stigende energipriser har flere fiskere lagt garnet på land, fordi det ikke kan betale sig at sejle ud. Nu er erhvervsministeren klar til at hjælpe de pressede fiskere.